8. ΒΑΣΙΛΙΚΟΝ ΔΙΑΤΑΓΜΑ της 9/31 Δεκ. 1954 (ΦΕΚ Α΄ 315) Περί κωδικοποιήσεως των ισχυρών διατάξεων περί της συμβατικής απαλλοτριώσεως εις αλλοδαπούς ελληνικών πλοίων, πλοιαρίων και πλωτών ναυπηγημάτων και της εν όλω ή εν μέρει υποθηκεύσεως αυτών. Έχοντες υπ’ όψιν το άρθρ. 3 του Νόμ. 1461/50 «περί κυρώσεως της υπ’ αριθ. 302/29 Απρ. 1949 πράξεως του Υπουργικού Συμβουλίου, δι’ ης ρυθμίζονται ζητήματα αναγνωρίσεως πλοίων ως ελληνικών και συμβατικής απαλλοτριώσεως και υποθηκεύσεως αυτών» (ΦΕΚ 160) και (Αντί της σελ. 103) Σελ. 103(α) 256-065 Απαγόρευση απαλλοτρίωσης Πλοίων 19.Α.θ.1-8 την υπ’ αριθ. 604/50 γνώμην του Συμβουλίου Επικρατείας, απεφασίσαμεν και διατάσσομεν:Πάσαι αι εν ισχύϊ διατάξεις αι αφορώσαι την προς αλλοδαπούς συμβατικήν απαλλοτρίωσιν ελληνικών πλοίων, πλοιαρίων και πλωτών ναυπηγημάτων και την εν όλω ή εν μέρει υποθήκευσιν αυτών, ήτοι α)του Α.Ν. 17.6.1935 «περί απαγορεύσεως της προς αλλοδαπούς απαλλοτριώσεως ελληνικών εμπορικών πλοίων, πλοιαρίων και πλωτών ναυπηγημάτων» (ΦΕΚ 269) β)του Νόμ. 1461/1950 «περί κυρώσεως της υπ’ αριθ. 302/29 Απρ. 1949 πράξεως του Υπουργικού Συμβουλίου, δι’ ης ρυθμίζονται ζητήματα αναγνωρίσεως πλοίων ως ελληνικών και συμβατικής απαλλοτριώσεως και υποθηκεύσεως αυτών, κωδικοποιούνται εις ενιαίον κείμενον νόμου υπό τον τίτλον «Κωδικοποιημένος Νόμος υπ’ αριθ. 1461 περί της συμβατικής απαλλοτριώσεως εις αλλοδαπούς ελληνικών πλοίων, πλοιαρίων και πλωτών ναυπηγημάτων και της εν όλω ή εν μέρει υποθηκεύσεως αυτών», έχον ως ακολούθως: ΝΟΜΟΣ 1461 Άρθρ.1.-(Άρθρ. 1 Α.Ν. 17.6.1935). Από της ισχύος του παρόντος Νόμου απαγορεύεται, άνευ προηγουμένης αδείας του Υπουργού Εμπορικής Ναυτιλίας, πάσα προς αλλοδαπούς εν όλω ή εν μέρει συμβατική απαλλοτρίωσις ή υποθήκευσις ελληνικού επιβατηγού ατμοπλοίου ολικής χωρητικότητος ανωτέρας των 500 κόρων. Η απαγόρευσις του ανωτέρω άρθρ. 1 επεξετάθη επί παντός οχηματαγωγού πλοίου, και πλοιαρίου δια του Β.Δ. 61 της 12 Ιαν./1 Φεβρ. 1965 (ΦΕΚ Α΄ 16). Δια της παρ. 2 του αυτού Β.Δ/τος ωρίσθη ότι «ως οχηματαγωγόν» νοείται παν σκάφος εκ κατασκευής ή διασκευής προοριζόμενον δια παραλαβήν και μεταφοράν πάσης φύσεως οχημάτων και επιβατών ή μόνον οχημάτων και παρέχον την δυνατότητα εις τα οχήματα να εισέρχωνται και εξέρχωνται αυτού δια των ιδίων αυτών μέσων. Άρθρ.2.-(Άρθρ. 2 Α.Ν. 14.6.1935). Επιτρέπεται όπως, δια Δ/των εκδιδομένων προτάσει του Υπουργικού Συμβουλίου, η απαγόρευσις περί ης το προηγούμενον άρθρον, υπό την εν αυτώ μνημονευομένην εξαίρεσιν. α)Καταργείται ή επαναφέρεται εκ νέου εν ισχύϊ. β)Τίθεται εν ισχύϊ, περιορίζεται ή επεκτείνεται επί ελληνικών επιβατηγών ατμοπλοίων ολικής χωρητικότητος ανωτέρας ωρισμένου ορίου μείζονος των 500 κόρων είτε ολικής χωρητικότητος μικροτέρας των 500 κόρων και μείζονος ωρισμένου ορίου, κατά τα δια των ειρημένων Δ/των ορισθησόμενα. γ)Τίθεται εν ισχύϊ ή επεκτείνεται επί των λοιπών ελληνικών πλοίων, πλοιαρίων ή πλωτών ναυπηγημάτων εν γένει ή κατά κατηγορίας τοιούτων αναλόγως του είδους, προορισμού, διασκευής, χωρητικότητος κλπ. Σελ. 104(α) δ)Περιορίζεται επί της συμβατικής εν όλω ή εν μέρει πωλήσεως της δυναμένης να επιφέρει την αποβολήν της εθνικότητος είτε ως προς τα εν άρθρ. 1 μνημονευόμενα πλοία είτε ως προς ωρισμένας ή απάσας τας κατηγορίας των ελληνικών πλοίων, πλοιαρίων ή πλωτών ναυπηγημάτων δι’ ας τίθενται σχετικοί περιορισμοί δια των κατ’ εξουσιοδότησιν του παρόντος εκδοθησομένων Δ/των. Άρθρ.3.-(Άρθρ. 3 Α.Ν. 17.6.1935). Των απαγορεύσεων περί ων τα προηγούμενα άρθρα εξαιρούνται υποθηκεύσεις εν όλω ή εν μέρει ελληνικών πλοίων, πλοιαρίων ή πλωτών ναυπηγημάτων συνιστώμεναι προς εξασφάλισιν δανεισθέντος εν όλω ή εν μέρει τιμήματος αποκτήσεως αυτών παρ’ αλλοδαπών κατά την εποχήν της αποκτήσεως. Άρθρ.4.-(Άρθρ. 1 Νόμ. 1461/50 ΠΥΣ. 302/24.4. 1949). 1.Επιτρέπεται ελευθέρως η προς αλλοδαπούς εν όλω ή εν μέρει συμβατική απαλλοτρίωσις ή υποθήκευσις φορτηγών πλοίων, πλοιαρίων και πλωτών ναυπηγημάτων νοηλογουμένων από της 12 Απρ. 1949 και εφεξής εις τα ελληνικά νηολόγια, εφ’ ων δεν εφαρμόζονται αι διατάξεις των άρθρ. 1 και 2 του παρόντος. 2.Αι διατάξεις των άρθρ. 1, 2 και 3 του παρόντος ισχύουν και εφαρμόζονται και εις τα αγοραζόμενα εις αντικατάστασιν πλοίων νηολογημένων προ της 12 Απρ. 1949, εκποιουμένων προς αλλοδαπούς κατόπιν αδείας του Υπουργού Εμπορικής Ναυτιλίας. Άρθρ.5.-(Άρθρ. 2 παρ. 1 Νόμ. 1461/50). 1. Καταργείται ο Νόμ. 2993/1922 «περί μεταβιβάσεως ή υποθηκεύσεως εις αλλοδαπούς ελληνικών πλοίων και πλωτών ναυπηγημάτων» και η διάταξις του άρθρ. 4 του Ν.Δ. 68/1941 «περί αναστολής διατάξεων της κειμένης νομοθεσίας περί τρόπου εκμεταλλεύσεως ατμοπλοϊκών συγκοινωνιών και ρυθμίσεως των εκ ταύτης προκυπτόντων ζητημάτων». 2.Οι υπό του άρθρ. 4 του Νόμ. 2993/1922 καταργούμενοι νόμοι αναφερόμενοι εις περιορισμούς ή απαγορεύσεις απαλλοτριώσεων ή υποθηκών ελληνικών πλοίων και ναυπηγημάτων δεν επαναφέρονται εν ισχύϊ. 19.Α.θ.8 Απαγόρευση απαλλοτρίωσης Πλοίων Άρθρ.6.-(Άρθρ.4 Α.Ν. 17.6.35, Β.Δ. 22.11.49 (ΦΕΚ 325), άρθρ. 6 Νόμ. 2824). Πάσα κατά παράβασιν των απαγορευτικών διατάξεων του παρόντος ή των κατ’ εξουσιοδότησιν αυτού εκδιδομένων Δ/των εν όλω ή εν μέρει συμβατική απαλλοτρίωσις ή υποθήκευσις ελληνικού πλοίου, πλοιαρίου ή πλωτού ναυπηγήματος είναι απολύτως άκυρος, οι δε παραβάται πλοιοκτήται είτε προκειμένου περί Ανωνύμου Εταιρείας οι κατά το καταστατικόν αυτής λαβόντες την περί απαλλοτριώσεως ή υποθηκεύσεως απόφασιν και οι υπογράψαντες την σύμβασιν τιμωρούνται δια φυλακίσεως ή χρηματικής ποινής μέχρι 75000 δραχμών είτε δι’ αμφοτέρων των ποινών, κατ’ έγκλησιν του Υπουργού Εμπορικής Ναυτιλιας. Εις το Ημέτερον επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 